**ОТЧЕТ**

ЗА

ДЕЙНОСТТА НА НЧ „ПРОСВЕТА 1898” ШИВАЧЕВО

ЗА ПЕРИОДА ОТ 01.01.2019 г.- 31.12.2019 г.

 **По Закона за Народните читалища, Народно читалище „Просвета 1898” гр. Шивачево е независимо, самоуправляващо се българско културно-просветно сдружение на гражданите от града, което изпълнява и държавни културно-просветни задачи. Като юридическо лице с нестопанска цел, Читалището извършва културно-просветна дейност, която е насочена към задоволяване на потребностите на гражданите, свързана с развитие и обогатяване на културния живот в града. Читалището е стожера за запазване на обичаите и традициите на българския народ, разширяване знанията на гражданите и приобщаването към ценностите и постиженията на науката, изкуството и културата. Тези дейности са определени като основни за читалището ни в града.**

 **Както всяко българско читалище, така и Народно читалище „Просвета 1898” е институция с мисия да бъде огнище и център на българската култура и духовност, затова в читалището е задължително да работят личности – мотивирани и стойностни, чиято цел е читалището не само да продължи да съществува, но да развива и разширява своите дейности; да привлича членове на обществото, независимо от тяхната партийна принадлежност, вероизповедание, пол, занятие и др. за осъществяване на общи цели – запазване на българската култура и идентичност на Читалището.**

 **От друга страна специфичните потребности на по-младото поколение, изправя Читалището пред необходимостта да интегрира новите информационни технологии, които осигуряват достъп на потребителите от различните възрастови групи, а също така и на определени маргинализирани групи до глобалната информация.**

 **НЧ „Просвета 1898” е регистрирано като самостоятелно юридическо лице с решение № 145 от 15.12.1997 г. на Сливенски окръжен съд с Председател Вишка Георгиева Азманова.**

 **След това по Закона за народните читалища, Читалището се регистрира на всеки три години, като на Общо отчетно-изборно събрание се избира ръководство/ Читалищно настоятелство и Председател на ЧН; Проверителна комисия и Председател на комисията/.**

 **Последната регистрация на НЧ „Просвета 1898” гр. Шивачево с решение № 54 на Сливенски окръжен съд е направена на 08.04.2019 г.**

 **Читалищното настоятелство се състои от 5 члена. За Председател на Настоятелството бе избрана г-жа Денка Колева и членове: Вера Атанасова, Ирина Денчева, Йорданка Кирова и Елена Николова.**

 **Проверителната комисия се състои от 3 члена с Председател Катя Йорданова и членове: Наташа Коева и Валентин Драгнев.**

**Брой на действителните регистрирани членове:**

 **В момента общият брой на действителните членове на Народно читалище „Просвета 1898” е 153.**

 **Дейности, които развива читалището, мероприятия, които организира и в които участва като институция.**

 **има четири фолклорни групи:**

**Малка – 25**

**Средна – 17**

**Юноши - 15**

**Смесена група - 24**

 **Този състав освен в мероприятията и празниците, които организира НЧ „Просвета 1898”, взема участие и в тържествата и празниците, които организира община Твърдица, както и на други населени места. Под умелото ръководство и професионализма на ръководителя Янка Петкова танцовият състав представя читалището на Общинските прегледи в с. Оризари, с. Червенаково и в град Шивачево, регионален фолклорен събор „Пролетни игри и обичаи – Цветница” в Твърдица,**

 **На 15.01. всяка година Читалището, Кметство Шивачево и СУ „Георги Каравелов” отбелязват Освобождението на град Шивачево с поставяне на цветя и венци пред паметника на загиналите.**

 **06.01 – Рождената дата на Ботев отбелязваме с четене на негови творби.**

 **Съвместно с кметство Шивачево, на 01.02 се провежда ежегодният конкурс „Най-добро шивачевско вино”. Конкурсът има за цел да събере и оцени най-добрите домашни вина – розе, бяло и червено от местни винопроизводители. Вината всяка година оценяват технолозите: Минчо Афузов (Собственик на високотехнологична винарна в град Сливен), Юрка Афузова и Станка Илиева.**

 **Всеки участник в конкурса, донесъл своето вино, с нетърпение очаква мнението на сомелиера, кой ще бъде победител в тази надпревара. Конкурсът завършва с връчване на грамоти и награди, осигурени от кметството и почерпка за всички присъстващи със средства от Читалището.**

 **Първи март се отбелязва всяка година с изработването на мартеници за украсяване на града. На този ден почти всяка година отбелязваме и националния празник 3-ти март с празничен концерт. В него вземат участие самодейните състави към Читалището, пенсионерските клубове „Народни будители” и „Златна възраст”, ученици и учители от СУ „Г. Каравелов” и ДГ „Слънчев ден”.**

 **През месец май има най-много културни прояви. На 9-ти май пенсионерски клубове от цялата страна правят среща в читалището под наслов „На чаша шивачевско вино”.**

 **Денят на славянската писменост, българската просвета и култура отбелязваме с празничен концерт съвместно със СУ „Г. Каравелов”. Това е денят, който пълни залата на Читалището с публика.**

 **Празника на детето 1-ви юни се отбелязва с концерт на ДГ „Слънчев ден”.**

 **В началото на юли унаследили традицията читалището открива своята лятна занималня за деца между 7 и 12 години „Ваканция в читалището”. Записалите се деца решават занимателни задачи, викторини, четат книги от любими автори с любими герои, рисуват, апликират, играят любими игри, пеят, танцуват, драматизират. С доброволен труд помагат и учители. Традиция стана и лятното ретро – парти. Основна част в организацията има НЧ „Просвета 1898”.**

 **26 октомври – Димитровден, празникът на града се организира съвместно с кметството. През годините празникът беше отбелязан с редица мероприятия – концерти, гостуващи състави, кортенски самодеен театър с две постановки, конкурс за детска рисунка „Моят град”.**

**Преди Коледа читалището организира съвместно с училището Коледен благотворителен концерт за събиране на средства за Димитър Щилянов от гр. Сливен.**

**Читалището води всяка година коледарска група в община Твърдица и участва в коледният базар.**

**Библиотечна дейност**

 **Библиотеката в НЧ „Просвета 1898” Шивачево разполага с 12432 библиотечни едицини.**

 **Ползващите услугите на библиотеката са на възраст 7-19 години. Но и студенти, които учат българска филология, начална педагогика и пенсионери. През 2019 г. читалището спечели проект към МК „Българските библиотеки – съвременни центрове за четене и информираност”. Книгите, които бяха за купени са 85 броя на стойност – 944.08 лв.**

 **Глобалната библиотека е оборудвана с настолни компютри, лаптопи, цветен и черно-бял принтер, ламинатор и проектор.**

 **Изготвил: ………………..**

 **/Р.Бакалова-Петкова- Председател ЧН/**